Diari Oficial de la Generalitat Valenciana


Sumari del DOGV 6640, del 28-10-2011 (2011/10997)

Informació pública del conveni de cessió amb reserva d'aprofitament de la parcel·la sítia en UT 8.
--------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10069


Data del document
:   03-10-2011

Organisme emissor
:   Ajuntament de Callosa de Segura

Tipus de document
:   Anunci

Descriptors 

:   * Callosa de Segura
    * pla d'urbanisme
    * administració local

Informació pública del conveni de cessió amb reserva d'aprofitament de la parcel·la sítia en UT 8. [2011/10215]  
Maria Dolores Ramón Gil, secretària interventora de l'Ajuntament de Callosa de Segura (Alacant), certifique:  
Que vista la moció presentada pel regidor delegat d'Obres i Urbanisme, de data 26 de setembre de 2011, en relació amb el conveni de concessió amb reserva d'aprofitament de la família Salas Alfosea.   
  
El Ple d'aquest Ajuntament, en la sessió amb caràcter ordinari del dia 29 de setembre de 2011, va adoptar per unanimitat dels seus membres, amb el vot favorable dels 17 regidors que componen la corporació municipal, l'acord següent:  
· Aprovació inicial, i s'acorda que, que en cas d'inexistència d'al·legacions, s'entenga aprovat de forma definitiva després de l'exposició al públic.  
· Exposició al públic per un termini de 20 dies (publicació en el DOCV).   
· En cas d'existència d'al·legacions, contestació d'aquestes i aprovació definitiva pel Ple Municipal. Si no hi ha al·legacions en el termini d'exposició al públic, l'aprovació inicial s'entendrà definitiva, si així es va acordar en l'acord plenari inicial d'aprovació.  
  
I perquè conste i tinga els efectes deguts, estenc aquest certificat amb el vistiplau de l'alcalde president, Fco. Javier Pérez Trigueros.  
  
  
Callosa de Segura, 3 d'octubre de 2011.- La secretària: María Dolores Ramón Gil. V i p., l'alcalde: Javier Pérez Trigueros.  
  
  
Conveni cessió amb reserva d'aprofitament  
  
Callosa de Segura, 15 de gener de 2009  
  
Reunits   
D'una banda, Francisco Javier Pérez Trigueros, alcalde president de l'Ajuntament de Callosa de Segura, amb DNI número 05834668R, i amb domicili als efectes d'aquest document a l'Ajuntament de Callosa de Segura.   
D'una altra, Francisco Salas Alfosea, major d'edat, amb domicili al carrer de Rambla Baja, número 1, pis 3r, de Callosa de Segura, i amb DNI número 19242622W.  
Juan Salas Alfosea, major d'edat, amb domicili al barri de San José, número 156, i amb DNI 65584650O.  
Inés Salas Alfosea, major d'edat, amb domicili al carrer de Luis Rojas, 27, d'Orihuela, amb DNI 16236153D.  
José, conegut com a José María Salas Alfosea, amb domicili al barri de San José, 42, de Callosa de Segura, amb DNI 19008210-U.  
Carmen, coneguda com a María del Carmen Salas Alfosea, major d'edat, amb domicili al barri de San José, 164, amb DNI 18610516E.  
I Inés Alfosea Martínez, major d'edat, amb domicili al barri de San José, 124, amb DNI 16860579J.  
  
Intervenen   
Francisco Javier Pérez Trigueros, com a alcalde president de l'Ajuntament de Callosa de Segura.  
La família Salas Alfosea, en el seu propi nom i dret,   
  
EXPOSEN  
I. Que la família Salas Alfosea és propietària, en ple domini, de la següent finca, segons descriu el títol de propietat, escriptura d'adjudicació d'herència de data 25 de març de 2006, protocol 731 de la senyora Elvira Lillo Soriano:  
Rústica, terra d'horta, sítia al terme d'aquesta ciutat, paratge procedent de la hisenda El Salinas, amb una masia, la superfície de la qual no està indicada en el títol, si bé els atorgants manifesten que la casa esmentada existeix actualment.  
La superfície total del terreny és de dues hectàrees, noranta-quatre àrees, setanta-una centiàrees. Límits: nord, carretera de Catral i en part braçal regador; sud, propietat de José Sala i braçal d'hereus; est, la de Francisco Sala Arenas; oest, braçal d'hereus i José Sala Arenas, amb una masia la mesura de la qual s'ignora.   
Es tracta de la finca registral 6828 del Registre de la Propietat de Callosa de Segura, sítia al terme municipal esmentat.  
Segons el Pla General d'Ordenació Urbana de Callosa de Segura, el sòl indicat és no urbanitzable en part i en una altra porció sòl d'urbanització UT 8.  
  
II. Que d'aquesta finca hi ha una porció de sòl amb la descripció següent:  
«Sòl en part no urbanitzable i en part inclòs dins del sector UT 8 del Pla General d'Ordenació Urbana de la localitat, amb una superfície de 7.909,39 m². Límits: nord, amb zona dotacional per transferència, resta de finca; sud, amb sòl no urbanitzable; est, amb zona esportiva barri San José; i oest, amb la resta de finca i camí en part».  
S'adjunta un plànol on es representa la porció de finca que se cedeix.  
En tots els casos, la superfície exacta de cessió es determinarà en el moment d'atorgament de l'escriptura pública de cessió.  
  
III. Que les tres porcions més amunt descrites són d'interessos municipal, a fi de dur a terme l'execució d'infraestructures esportives.  
  
Per això, les parts,   
  
Acorden  
  
Primer  
Que la família Salas Alfosea, per tal d'observar i complir el que disposa la Llei 16/2005, de 30 de desembre, de la Generalitat (Llei Urbanística Valenciana), cedeix i transmet a l'Ajuntament de Callosa de Segura la porció de finca assenyalada en l'exposen II d'aquest document.  
  
Segon  
Que, de conformitat amb el que disposen els articles 185 i 186 de la Llei Urbanística Valenciana (LUV), i els articles 33 i 42 del Reial Decret 1093/1997, de 4 de juliol, sobre Normes Complementàries al Reglament per a l'Execució de la Llei Hipotecària sobre Inscripció en el Registre de la Propietat d'Actes de Naturalesa Urbanística, els compareixents fan constar:  
Que la família Salas Alfosea cedeix a l'Ajuntament de Callosa de Segura la finca de la seua propietat, qualificada segons s'ha assenyalat anteriorment, part urbanitzable i part rústica o no urbanitzable.  
Que l'Ajuntament de Callosa de Segura donarà al sòl esmentat la destinació que crega oportuna.  
  
Tercer  
Que en el pròxim Pla General d'Ordenació Urbana de la localitat es materialitzarà l'aprofitament urbanístic que corresponga als cedents per aquesta cessió anticipada.  
A aquests efectes se sectoritzarà la zona esmentada dins d'un sector que incloga el sòl hui cedit, a fi de poder materialitzar l'aprofitament esmentat al nou àmbit.  
  
Quart  
Les parts acorden elevar a públic aquest document de cessió de terreny amb reserva d'aprofitament, en el moment en què qualsevol de les parts requerisca l'altra a aquests efectes. En qualsevol cas, des del dia de hui l'Ajuntament pren possessió de la porció de sòl esmentada.  
  
En prova de conformitat, les parts firmen aquest conveni i a un sol efecte, junt amb els seus documents que s'hi uneixen, al lloc i la data establits en l'encapçalament del conveni.   
  
Javier Pérez Trigueros  
Família Salas Alfosea